รัฐบาลไทย-ข่าวทำเนียบรัฐบาล-กระทรวงมหาดไทย จัดอบรมเสริมสร้างองค์ความรู้ และพัฒนาบุคลากรด้านกฎหมาย เพิ่มสมรรถนะ และทักษะ ตามแนวทางการบริหารราชการแบบใหม่
วันจันทร์ที่ 16 กรกฎาคม 2561
กระทรวงมหาดไทย จัดอบรมเสริมสร้างองค์ความรู้ และพัฒนาบุคลากรด้านกฎหมาย เพิ่มสมรรถนะ และทักษะ ตามแนวทางการบริหารราชการแบบใหม่
กระทรวงมหาดไทย จัดอบรมเสริมสร้างองค์ความรู้ และพัฒนาบุคลากรด้านกฎหมาย
เพิ่มสมรรถนะ และทักษะ ตามแนวทางการบริหารราชการแบบใหม่
วันนี้ (16 ก.ค. 61) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าตามที่รัฐบาลได้มีนโยบายด้านการส่งเสริมการบริหารราชการแผ่นดินที่มีธรรมาภิบาลและมีการปฏิรูประบบราชการโดยเน้นการบริหารงานแบบมุ่งเน้นผลสัมฤทธิ์ต่อภารกิจของรัฐ ซึ่งพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี พ.ศ.2546 ได้กําหนดแนวทางการบริหารราชการไว้ และให้ส่วนราชการมีหน้าที่พัฒนาความรู้ และปรับเปลี่ยนกระบวนทัศน์ความคิด เพื่อให้หน่วยงานมีลักษณะเป็นองค์การแห่งการเรียนรู้อย่างสม่ําเสมอ โดยเปิดรับรู้ข้อมูลข่าวสาร และสามารถประมวลผลความรู้ในด้านต่างๆ เพื่อนํามาประยุกต์ใช้ในการปฏิบัติราชการได้อย่างถูกต้อง รวดเร็ว และเหมาะสมกับสถานการณ์ รวมทั้งต้องส่งเสริมและพัฒนาความรู้ความสามารถ สร้างวิสัยทัศน์ และปรับเปลี่ยนทัศนคติของข้าราชการในสังกัด ให้เป็นบุคลากรที่มีประสิทธิภาพ และมีการเรียนรู้ร่วมกัน เพื่อประโยชน์ในการปฏิบัติราชการซึ่งสอดคล้องกับแนวทางการบริหารราชการดังกล่าว ประกอบกับในปัจจุบันมีการแก้ไขเพิ่มเติมกฎหมาย ทําให้มีกฎหมายฉบับใหม่ๆ ออกมาบังคับใช้เป็นจํานวนมาก
ดังนั้น เพื่อเป็นการเตรียมความพร้อมแก่บุคลากรของกระทรวงมหาดไทย โดยเฉพาะการสร้างบุคลากรด้านกฎหมาย ที่มีการปฏิบัติงานทั้งในส่วนกลางและส่วนภูมิภาค ให้ได้รับการพัฒนาให้สอดคล้องกับสถานการณ์ปัจจุบันกระทรวงมหาดไทยจึงได้จัดทําโครงการพัฒนาบุคลากรเพื่อเพิ่มประสิทธิภาพการปฏิบัติงานด้านกฎหมาย ของสํานักงานปลัดกระทรวงมหาดไทย ประจําปีงบประมาณ พ.ศ. 2561 ขึ้น ระหว่างวันที่ 16–20 กรกฎาคม 2561 รวม 5 วัน ณ วิทยาลัยมหาดไทย อําเภอบางละมุง จังหวัดชลบุรีโดยมีวัตถุประสงค์เพื่อเพิ่มพูนทักษะ ความรู้ และความชํานาญด้านกฎหมายที่เกี่ยวข้องกับการปฏิบัติราชการ รวมถึงกฎหมายฉบับใหม่และระเบียบต่างๆ ที่มีผลบังคับใช้แล้ว เพื่อให้บุคลากรได้มีความรู้ความเข้าใจอย่างแท้จริง สามารถนําไปปรับใช้เพื่อให้เกิดประโยชน์ในการปฏิบัติราชการ สามารถตอบสนองต่อความต้องการของส่วนราชการ และประชาชนในพื้นที่ได้อย่างเหมาะสมและมีคุณภาพ โดยมีกลุ่มเป้าหมาย ประกอบด้วย นิติกร และเจ้าหน้าที่ที่ปฏิบัติงานด้านกฎหมายในสังกัดสํานักงานปลัดกระทรวงมหาดไทย ทั้งในส่วนกลางและส่วนภูมิภาค รวมจํานวนทั้งสิ้น 100 คน
รองปลัดกระทรวงมหาดไทย กล่าวเพิ่มเติมว่าการจัดอบรมครั้งนี้มีความสําคัญเป็นอย่างมากที่จะช่วยเพิ่มศักยภาพและขีดความสามารถให้กับบุคลากรที่ปฏิบัติงานด้านกฎหมายของสํานักงานปลัดกระทรวงมหาดไทย ให้ได้รับการพัฒนาอย่างสอดคล้องกับสถานการณ์ปัจจุบัน มีความรู้ ความเข้าใจในหลักกฎหมาย และความชํานาญด้านกฎหมายอย่างถูกต้องและลึกซึ้ง โดยหลักสูตรดังกล่าวมีทั้งการบรรยาย/อภิปราย และการสนทนาแลกเปลี่ยนเรียนรู้ระหว่างกัน รวมทั้งมีการแบ่งกลุ่มกรณีศึกษา (Group Workshop)ซึ่งเชื่อมั่นว่าผู้เข้ารับการอบรมจะได้เพิ่มพูนองค์ความรู้ ทักษะ และความเชี่ยวชาญในหน้าที่การงาน จากทีมวิทยากรผู้เชี่ยวชาญและมากด้วยประสบการณ์ สามารถนําความรู้ที่ได้รับไปประยุกต์ใช้ในการปฏิบัติงานได้อย่างมีประสิทธิภาพ และสร้างมูลค่าเพิ่มให้กับส่วนราชการในการปรับเปลี่ยนบทบาทการบริหารส่วนราชการไปสู่การบริหารจัดการภาครัฐแนวใหม่ ที่ให้ความสําคัญกับผลสัมฤทธิ์ของงาน และสามารถแก้ไขปัญหาในการปฏิบัติราชการได้ เพื่อประโยชน์สุขของพี่น้องประชาชน และประโยชน์ส่วนรวมของประเทศชาติต่อไป